Akken akken, armi yekfa ukufi-nni n iḥebuben, attan tsuffeɣ-it-id, yenna-as : " a yemma jidda amek ad iyi-teččeḍ nekk mazal-iyi ḍeεfeɣ?", tenna-as : "mazal-iyi akufi n ttmer, ad ak-erreɣ daxel alama tqubbaḍ'', yenna-as : "ih", mi yekcem daxel n ukufi-nni yemekta-d d akken yettu-d aεemmud-nni ur t-yewwi ara yid-s, akken i yella, yal tasebḥit tεerreḍ iḍudan-is dɣa tenna-as : "a Mqidec tqubbaḍ-d, ihi d lawan ad ak-d-kkseɣ'', Mqidec ur yufi acu ara d-yini, tekkes-it-id tebda ala tqedder isɣaren, tsemsad iqubac akken ad tqedder-it, dɣa yenna-as-d: "a yemma jidda, nekk qubbaɣ mliḥ, ur iyi-tkeffuḍ ara waḥd-m, awi-d imawlan-im ad temεawanem fell-i", akken i yella rray, tessawel i twacult-is usan-d akken ad t-ččen jmaε, tteryel tweṣṣa yelli-s Ʃica iwakken ad teftel seksu i Mqidec ma d netta terra-t armi dakufi-nni.